Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Návrhom zákona budú pozitívne ovplyvnené subjekty, ktoré v rámci výkonu svojej podnikateľskej činnosti  používajú predmety ochrany v zmysle autorského práva, najmä prevádzkovateľov prevádzkarní (reštaurácie, hotely, bary, kaderníctva, športové centrá atď.).

Rovnako budú pozitívne ovplyvnené subjekty, ktoré sú v zmysle návrhu zákona osobami povinnými uhradiť náhradu odmeny, a to  výrobca, príjemca z členského štátu, dovozca z tretej krajiny alebo iná osoba, ktorá na účely predaja prvýkrát umiestni na trhu v Slovenskej republike, vrátane predaja cez internet, za technické zariadenie umožňujúce dočasne alebo trvalo vyhotovenie rozmnoženiny diela, uloženie alebo uchovanie rozmnoženiny diela, alebo za nenahratý nosič záznamu umožňujúci uloženie alebo uchovanie rozmnoženiny diela, alebo osoba, ktorá poskytuje reprografické služby za odplatu. 

Vzhľadom na veľké množstvo uvedených subjektov a ich často dočasnú povahu nie je možné uviesť ich počet.  

3.2. Aký je predpokladaný charakter a rozsah nákladov a prínosov?
	Navrhovanou úpravou sa zavádza povinnosť organizácií kolektívnej správy dohodnúť sa v konkrétnych odboroch kolektívnej správy práv na spoločnej správe práv, čo znamená jednotné miesto vysporiadania práv pre používateľov predmetov ochrany v zmysle autorského zákona a z toho vyplývajúce zníženie administratívneho zaťaženia a vzniknutých  nákladov. Uvedené bude mať za následok zjednodušenie prístupu k chránenému obsahu. 

Rozsah nákladov a prínosov vzhľadom na povahu nie je možné presne kvantifikovať. 

Zároveň sa používateľom vzhľadom na sprísnenie podmienok vo vzťahu k transparentnosti organizácií kolektívnej správy umožní lepší prístup k údajom a informáciám potrebným na vysporiadanie práv pri použití predmetov ochrany.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	V súvislosti s implementáciou návrhu zákona sa nepredpokladá zvýšenie administratívnych nákladov, ale jeho zníženie. 	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Navrhovaná právna úprava nepredpokladá žiadne zásadné zmeny súvisiace s fungovaním podnikateľských subjektov na slovenskom trhu, zjednoduší sa však  proces vysporiadania autorských práv pre podnikateľské subjekty.

3.5. Aké sú predpokladané spoločensko – ekonomické dôsledky pripravovaných regulácií?
	Predpokladá sa, že návrh zákona bude mať pozitívne spoločensko - ekonomické dôsledky, prejavujúce sa najmä 
-	v znížení administratívnych nákladov osôb používajúcich predmety ochrany v zmysle autorského práva 
-	v znížení administratívnych nákladov subjektov, ktoré sú v zmysle návrhu zákona osobami povinnými uhradiť náhradu odmeny